Vladimir Antošin

Vladimir Sergejevitš Antošin (vene keeles Владимир Сергеевич Антошин; 14. mai 1929 Moskva – 13. mai 1994) oli vene maletaja ja maletreener, rahvusvaheline suurmeister (1963). 

Antošin täitis meistrinormi 1952. aastal. 1963. aastal sai ta FIDE-lt rahvusvahelise meistri nimetuse. Samal aastal sai Antošin ka suurmeistriks (34-aastaselt). Ta pääses seitsmel korral mängima  NSV Liidu meistrivõistluste finaalturniirile, kus parimaks saavutuseks jäi 1967. aastal Harkivis peetud meistrivõistlustel saadud seitsmes koht.

1966. aastal võitis Antošin Zinnowitzis rahvusvahelise turniiri, edestades seejuures suurmeister Wolfgang Uhlmannit. 1981. aastal osales ta Pärnu suveturniiril, kus jagas 3.–5. kohta.

Aastatel 1971–1981 oli ta NSV Liidu malekoondise vanemtreener.

Kategooria:Nõukogude Liidu maletajad
Kategooria:Nõukogude Liidu maletreenerid
Kategooria:Sündinud 1929
Kategooria:Surnud 1994